*РЕПУБЛИКА БЪЛГАРИЯ*

*Министерство на околната среда и водите*

***Регионална инспекция по околната среда и водите – Враца***

**РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ – ВРАЦА**

**Обявява конкурс за длъжността:**

1. **Младши експерт –** *дирекция “Контрол и превантивна дейност”, отдел „Превантивна дейност”, направление „Специализирани регистри” -* **1бр.**

**Минимални и допълнителни изисквания за заемане на длъжността**

- минимална образователна степен – бакалавър;

- предпочитани специалности от професионалните направления на област на висшето образование: технически науки; информационни и компютърни технологии; екология;

- професионален опит – не се изисква;

- длъжностно ниво – експертно ниво 7;

- минимален ранг за заемане на длъжността – V младши ранг;
- работа с MS Office, електронна поща и Internet; знания в областта на компютърни технологии;

- други изисквания – владеене на английски език

**Основни задачи на експерта:**

**-** Осигурява нормалната работа на хардуерните и софтуерните системи, нужни за нормалната работа на служителите работещи с компютърна техника.

- Осигурява, поддържа и съхранява локална база данни на РИОСВ-Враца, съдържаща информация за наблюдаваните и контролирани от инспекцията компоненти на околната среда;

- Осигурява функционирането на компютърните мрежи и системи, и тяхната защита;

- Отстранява дефекти и възникнали проблеми по функциониране на информационното осигуряване;

- Подготовка , конфигуриране и поддаржане на компютърни работни места .

**Конкурсната комисия разглежда всяко постъпило заявление**, като преценява дали са представени всички необходими документи и дали те удостоверяват изпълнението на минималните и специфичните изисквания, предвидени за заемането на длъжността. До участие в конкурса не се допускат лица, които не са представили всички необходими документи или представените документи не удостоверяват изпълнението на изискванията за заемането на длъжността.

**Начин на провеждане на конкурса: решаване на тест и интервю**.

Тестът ще включва въпроси по:

 Закон за държавния служител;

 Закон за администрацията;

Правилник за устройството и дейността на регионалните инспекции по околната среда и водите.

Тестови задачи свързани с използване на софтуер и хардуер и основни познания свързани с поддържане на компютърни конфигурации.

**Минимален размер на основната заплата:** 710 лева, като при назначаване основната месечна заплата ще бъде определена съгласно чл.67, ал.4 от Закона за държавния служител и Наредбата за заплатите на служителите в държавната администрация.

**Необходими документи за участие в конкурса:**

- заявление за участие за конкурс по образец съгласно чл. 17, ал. 2 от НПКПМДС;

- декларация по чл. 17, ал. 3, т. 1 от НПКПМДС;

- копие от документ за завършено висше образование;

-копие от трудова, осигурителна и/или служебна книжка;

- други документи, удостоверяващи опита и квалификацията.

**Място на подаване на документите**: Регионална инспекция по околната среда и водите-Враца, адрес: гр. Враца, ул. „Екзарх Йосиф” № 81, всеки работен ден от 9:00 до 12:00 и от 12:30 до 17:30 часа.

 **Краен срок на подаване за документите:**

15.12.2021 г. 17:00

**Ден на публикуване:**

01.12.2021 г.

**Списъците на допуснатите до конкурса кандидати**, както и други съобщения във връзка с конкурса, ще бъдат представени на информационното табло в сградата на РИОСВ-Враца на адрес: гр. Враца, ул. „Екзарх Йосиф” № 81и на интернет - страницата на инспекцията [www.vracakarst.com](http://www.vracakarst.com).

На основание Заповед № РД-01-973/ 26.11.2021г.на здравния министър, при провеждане на първия /решаване на тест/ и втория /провеждане на интервю/ етап от конкурсната процедура, следва определената конкурсна комисия да създаде необходимата организация за допускане в РИОСВ-Враца само на лица, които:

а) са ваксинирани или преболедували COVID -19, удостоверено с валидни документи за ваксинация или за преболедуване по смисъла на Заповед № РД -01 -733 от 27.08.2021г. на министъра на здравеопазването или

б) представят отрицателен резултат от проведено до 72 часа преди влизане в РИОСВ-Враца изследване по метода на полимеразно верижна реакция за COVID -19 или бърз антигенен тест /до 48 часа преди влизане в обекта/ мероприятието/, удостоверено чрез валиден документ съгласно Заповед № РД -01 -733 от 27.08.2021г. на министъра на здравеопазването.

 В последния ден на приема на документи, след указания в обявлението час, постъпили документи не се завеждат в деловодната система.

 **Лице за контакти:** Даниела Луканова, Гл.експерт към дирекция Административни, финансови и правни дейности, тел.: 092/991-248.



 гр. Враца 3000, ул. ”Екзарх Йосиф” № 81

 тел/факс: (+35992) 629211; riosv\_vr@m-real.net

 http://riosv.vracakarst.com